रणबीर कपूर बोले- लव में संजय लीला भंसाली वाली क्वॉलिटी हैं
Ranbir Kapoor Exclusive Interview अभिनेता रणबीर कपूर ने पिछले साल ब्रह्मास्त्र जैसी ब्लॉकबस्टर फिल्म दी थी। शमशेरा हालांकि कम चल पाई। करियर की शुरूआत में उन्होंने लवर बॉय वाले रोल किए थे। लाइफ में हम गलतियों से काफी सीखते हैं, तो फिर उनसे डरते क्यों रहते हैं ?
अभिनेता रणबीर कपूर ने पिछले साल ब्रह्मास्त्र जैसी ब्लॉकबस्टर फिल्म दी थी। शमशेरा हालांकि कम चल पाई। करियर की शुरुआत में उन्होंने लवर बॉय वाले रोल किए थे। अब मौजूदा फिल्म ‘तू झूठी मैं मक्कार’ से उसी जॉनर में उन्होंने वापसी की है। पेश हैं उनसे और इस फिल्म के डायरेक्टर से हुई बातचीत के प्रमुख अंश:-
:- आपने इस रोमांटिक कॉमेडी के लिए हां क्यों कहा?
रणबीर:- इसकी एक जर्नी रही है। दिमागी तौर पर तो मैं कहीं न कहीं रॉम कॉम जॉनर से खुद को रिटायर कर चुका था। क्योंकि मैंने काफी फिल्में कर ली थीं इस जॉनर में। कई अच्छी बनीं, कई बहुत बुरी भी बनीं। साथ ही मेरे पास हाल के बरसों में जो ऐसी रोमांटिक कॉमेडी फिल्में आ रही थीं वो मजेदार नहीं थीं। शायद वो वेर्स्टन फिल्मों से बहुत इन्फ्लुएंस यानी प्रभावित थे। तो मैंने जब प्यार का पंचनामा2 देखा तो खुद लव रंजन को मैसेज किया। मैंने कहा कि मैं कौलेबोरेट करना चाहूंगा। हालांक लव ने मुझे कुछ और नैरेट किया था, जो अजय सर के साथ होनी थी। मगर वो डेट्स की वजह से हो नहीं पाई।उसी दौरान लव ने तू झूठी मैं मक्कार सुनाई। मुझे इसका आइडिया अच्छा लगा। मुझे महसूस हुआ कि यह बहुत रूटेड है इंडियन कल्चर में। तो मैं बड़ा एक्साइटेड था। मैंने लव को पुश किया। कहा कि हम ये बनाते हैं। वो वाली तो हम बनाएंगे। मगर ये वाली निश्चित तौर पर बनाते हैं।
:- दूसरी रोमांटिक फिल्म और इसमें क्या अंतर है?
रणबीर:- आपने जो भी नाम लिए, वो सब बड़े ओरिजिनल रहे हैं। लव का एक बेहद क्लियर नजरिया है। वह जिस तरीके से फिल्में देखता है। मुझे इसकी डायलॉग राइटिंग बेहद पसंद है।एक फ्रेशनेस है, एक पॉइंट ऑफ व्यू है। लव बहुत म्युजिकल भी है। जैसी क्वॉलिटी संजय लीला भंसाली में है। वो म्युजिक के बैकड्रॉप में स्क्रीनप्ले, डायलॉग्स सोचते हैं। लव के साथ भी ऐसा है। हमारी एनर्जी भी काफी सिमिलर हैं। मैं इनसे तीन-चार साल पहले मिला था। हमने काफी हैंगआउट किया था। काफी रातें साथ गुजारी थीं। वहां लाइफ, अलग फिल्मों के बारे में डिसकस करते थे। वो बहुत जरूरी भी रहा ताकि हम एक सेट पर जाने से पहले एक दूसरे को अच्छी तरह समझ सकें।
:- ये स्क्रिप्ट आपने घर में भी डिसकस की थी ?
एक्चुअली जब पापा को पता चला कि मैं लव के साथ काम करने वाला हूं। वो खुद भी लव के बहुत बड़े फैन रहें हैं। जब उन्हें पता चला कि मैं तो लव के साथ गैंगस्टर वाली फिल्म करने वाला हूं तो उन्होंने फोन कर मुझे समझाया कि तूने पहली बार सही डायरेक्टर चुना है बहुत सालों बाद। तो उसके ये वाली फिल्म कर न, जिसमें वह महारथ हासिल रखता है। पापा बहुत खुश थे कि मैं लव के साथ तू झूठी मैं मक्कार कर रहा हूं।
:- ब्रह्मास्त्र 2 के बारे में बताइए?
पहले तो हम बहुत खुश हैं, जो पहले पार्ट को इतना प्यार मिला। उसकी स्क्रिप्ट लिखी जा रही है। अयान लिख रहें हैं उसे। हम बेशक जो भी कंस्ट्रक्टिव क्रिटिसिज्म मिले हैं डायलॉग्स या बाकी चीजों को लेकर, उन्हें बहुत खूबी से एक्सेप्ट कर रहें हैं। हमारी कोशिश है कि पार्ट टू और पार्ट थ्री और बेटर बने।आगे अब देव और अमृता का किरदार आएगा। बेशक अयान जो फेंटेसी वर्ल्ड बेचना चाहता था, उसमें तो वह सफल हुआ है।
:- लाइफ का पहला झूठ याद है?
मेरे ख्याल से छोटे बच्चे मैनिपुलेटिव होते हैं। वो अपनी बात मनवाने के लिए झूठ बोलते हैं। मक्कारी भी कर लेते हैं। हालांकि वो नादान हैं। तो वो चीज उनके पेरेंट्स को एक्सेप्टेबल हो जाती है।
:- आपकी सबसे बड़ी खूबी क्या है?
वो एक है, हालांकि उस पर किसी ने अब तक ताली नहीं बजाई। (और रणबीर दोनों हाथों को होठों के पास ले जाकर माउथ ऑर्गेन जैसा बजाने लगते हैं।)
लव रंजन:- मैं लेजेंड्री हूं। खाना बहुत अच्छा पकाता हूं।
:- लाइफ में हम गलतियों से काफी सीखते हैं, तो फिर उनसे डरते क्यों रहते हैं ? 
रणबीर:- डरना तो नहीं चाहिए उनसे। रिस्क लेते रहना चाहिए लाइफ में। माइकल जॉर्डन का एक इंटरव्यू मैं देख रहा था। उसमें वो कह रहे थे कि लोग मेरे बारे में उन मैचेज से जानते हैं, जो मैंने जीते हैं। मगर मैंने कितने हारे हैं, कितने टाइम मैंने अच्छा नहीं खेला, उनके बारे में कम चर्चाएं हैं। तो फेलियर भी काफी अहम हैं जिंदगी में, पर उन पर काम करते रहना और जरूरी है।